6. โครงการในอนาคต

สำหรับแผนการลงทุนของบริษัทในอนาคตนั้น บริษัทมีเป้าหมายที่จะพัฒนาโครงการบ้านพร้อมที่ดิน
เพื่อขาย
เนื่องจากบริษัทได้ศึกษาแล้วว่าความต้องการของอสังหาริมทรัพย์โดยเฉพาะที่อยู่อาศัยมีแนวโน้มเติบโต
ต่อเนื่อง อันเป็นผลมาจากมาตรการกระตุ้นธุรกิจอสังหาริมทรัพย์ของภาครัฐ
อัตราดอกเบี้ยที่อยู่ในระดับต่ำ และการปรับลดค่าธรรมเนียมการโอนที่ดิน
การปรับลดค่าธรรมเนียมการจดจำนอง เป็นต้น

ภายในสิ้นปี 2545 ถึงไตรมาส 1 ปี 2546 บริษัทได้เริ่มพัฒนาโครงการใหม่ ได้แก่ โครงการ
บ้านอิสสระ พระราม 9 โดยรายละเอียดโครงการสามารถสรุปได้ดังนี้

  -------------------------- ---------------------------------------------------------
  ชื่อโครงการ                  บ้านอิสสระ พระราม 9

  ลักษณะโครงการ               พัฒนาบ้านเดี่ยวเพื่อขาย

  ลูกค้าเป้าหมาย                กลุ่มลูกค้าที่มีระดับรายได้สูง

  ราคาต่อหลัง                  15 – 25 ล้านบาท

  ทำเลที่ตั้ง                    ตั้งอยู่ย่านใจกลางเมืองบนถนนพระราม 9 ตัดใหม่ ซอยรามคำแหง 24
                             หัวหมาก กรุงเทพฯ

  เนื้อที่โครงการ                27-3-38 ไร่

  มูลค่าโครงการ                ประมาณ 1,200 ล้านบาท

  อัตราผลตอบแทนของโครงการ     ประมาณร้อยละ 25 – 35
  (IRR)                      

  ระยะเวลาโครงการ            ปลายปี 2545 – 2548

  แหล่งที่มาเงินทุน               เงินทุนจากการกระจายหุ้นให้แก่ประชาชนทั่วไปและเงินกู้จากสถาบันการเงิน
  -------------------------- ---------------------------------------------------------

ความคืบหน้าของโครงการสรุปได้ดังนี้

1.  การซื้อที่ดิน

-   บริษัทได้ทำสัญญาจะซื้อจะขายที่ดินเรียบร้อยแล้วเมื่อ 14 พฤศจิกายน 2545

2.  การพัฒนาโครงการ

-   ปัจจุบันงานสำรวจที่ดินคืบหน้าแล้ว 100%

-   สำหรับขั้นตอนการออกแบบนั้นบริษัทได้ออกแบบผังโครงการ (Master Plan)
    เสร็จเรียบร้อยแล้ว และอยู่ระหว่างออกแบบบ้าน คลับเฮ้าส์ สระว่ายน้ำ ภูมิสถาปัตย์

-   คาดว่าจะสามารถดำเนินการ Pre-sale ในเดือนพฤษภาคม 2546
    และเปิดการขายอย่างเป็น ทางการอย่างช้าที่สุดประมาณเดือนกันยายน 2546

3.  วงเงินกู้จากธนาคาร

-   บริษัทได้รับการติดต่อจากสถาบันการเงินในการให้สินเชื่อแล้ว ซึ่งบริษัทกำลังอยู่ระหว่าง
    การตัดสินใจเลือกสถาบันการเงินที่เสนอเงื่อนไขการให้กู้ยืมที่ดีที่สุด

ด้วยประสบการณ์และความชำนาญของทีมผู้บริหารในธุรกิจพัฒนาอสังหาริมทรัพย์
ไม่ว่าจะเป็นผู้ริเริ่มพัฒนาโครงการอาคารชุดสำนักงานและศูนย์การค้าให้เช่า
(โครงการชาญอิสสระทาวเวอร์) โครงการอาคาร ชุดพักอาศัย (Condominium)
ประเภทเรสซิเดนเชียลคอนโดมิเนียม อพาร์ทเมนท์คอนโดมิเนียม รีสอร์ทคอนโดมิเนียม อันได้แก่
โครงการบ้านสวนเพชร โครงการชาญอิสสระซิตี้โฮม โครงการจินดารักษ์วิลลา
โครงการชะอำบีชคลับ และโครงการพัฒนาบ้านเดี่ยวทาวน์เฮ้าส์ เช่น
โครงการชาญอิสสระพาร์คโฮมและโครงการบ้านสวนอิสสระ
ซึ่งเป็นโครงการที่ประสบความสำเร็จอย่างมากในอดีต
โดยโครงการเหล่านี้ดำเนินการภายใต้กลุ่มบริษัท ซี.ไอ. พร็อพเพอตี้
จำกัดโดยความร่วมมือของผู้บริหารบริษัท
บริษัทจึงมั่นใจว่าจะประสบความสำเร็จในการพัฒนาโครงการในอนาคต

นอกจากนี้ในไตรมาส 4 ปี 2545 บริษัทได้ลงทุนในบริษัท ชาญอิสสระ เรสซิเดนซ์ จำกัด (“CIR”)
ซึ่งดำเนินธุรกิจโครงการพัฒนาอสังหาริมทรัพย์เพื่อขายที่จังหวัดภูเก็ต โดยบริษัทลงทุนใน CIR
ในสัดส่วนร้อยละ 60 ของทุนจดทะเบียนของ CIR ทั้งนี้ CIR
จะพัฒนาโครงการบ้านพักตากอากาศสไตล์ วิลล่าบนเนื้อที่ประมาณ 57 ไร่ ที่แหลมพันวา
จังหวัดภูเก็ต เพื่อขายแก่ลูกค้าระดับสูงโดยเฉพาะลูกค้าชาวต่างชาติ ปัจจุบัน CIR
ได้มีการทำสัญญาจะซื้อจะขายที่ดินเพื่อนำมาพัฒนาโครงการเรียบร้อยแล้ว
และอยู่ในระหว่างการออกแบบบ้านและภูมิ

สถาปัตย์ คาดว่าจะเริ่มดำเนินการได้ในไตรมาสแรกของปี 2546